நெளிந்து உறை புழுவை நீக்கி, நறவு உண்டு நிறைகின்றேனால் - அளிந்து அகத்து எரியும் தீயை நெய்யினால் அவிக்கின்றாரின், 90 '"தன்னைத் தான் உணரத் தீரும், தகை அறு பிறவி" என்பது என்னத் தான் மறையும் மற்றத் துறைகளும் இசைத்த எல்லாம், முன்னை, தான் தன்னை ஓரா முழுப் பிணி அழுக்கின் மேலே, பின்னைத் தான் பெறுவது, அம்மா! நறவு உண்டு திகைக்கும் பித்தோ? 91 'அளித்தவர், அஞ்சும் நெஞ்சின் அடைத்தவர், அறிவில் மூழ்கிக் குளித்தவர், இன்ப துன்பம் குறைத்தவர், அன்றி, வேரி